text: Ild i bus med 77 handelsskolelever
  06 september 2012 kl. 10.36
  En bus med 77 unge brød i brand i formiddags. Alle slap slap ud af bussen i tide.
  Eleverne var på vej hjem fra et socialt arrangement på et spejdercenter ved Kliplev tæd ved grænsen.
  Eleverne kommer fra Vejen Handelsgymnasium.
  Bussen var lige blevet læsset med al bagage og eleverne var på vej ind i den.
  Men da chaufføren startede dobbeltdækkerbussen, lød motoren meget mærkelig, skriver Flensborg Avis.
  Chaufføren forsøgte forgæves at slukke motoren, men den brød i brand, siger Morten Jepsen, der er centerleder på Stevninghus, til Flensborg Avis.
  På det tidspunkt var de fleste elever allerede inde i bussen, men de kom hurtigt ud.
  Bussens bagende brændte ud.
  Eleverne tog det forholdsvis stille og roligt, og der var ikke den store panik.S
  